युवा खिलाड़ियों के साथ बुजुर्ग भी खेलेंगे कबड्डी
बच्चों व युवा खिलाड़ियों के साथ अब 60 साल के बुजुर्ग भी कबड्डी, दौड़ व अन्य खेलों में दांव आजमाएंगे। ब्लॉक व जिला स्तर पर बेहतर प्रदर्शन करने वाले बुजुर्ग खिलाड़ियों को स्टेट व नेशनल लेवल में भी अपनी प्रतिभा का प्रदर्शन करने का मौका मिलेगा। खेल मंत्रालय खेलों इंडिया के तहत यह आयोजन करने वाला है। ऐसा पहली बार किया जा रहा है। इसलिए बच्चों के साथ बुजुर्गों में भी उत्साह देखते ही बन रहा है।
केंद्र सरकार ने यह योजना खेलाे इंडिया फेस टू के नाम से शुरु की है। इसमें स्कूली बच्चों व ओपन खिलाड़ियों के अलावा बुजुर्गाें को भी विभिन्न प्रतियोगिताओं में शामिल किया जाएगा। यह प्रतियोगिता सभी जिला व ब्लाक स्तर पर आयोजित की जाएगी। जिसमें मैराथन, कबड्डी, खो-खो, दौड़ सहित अन्य गेम्स शामिल रहेंगे।
इसके लिए खेल एवं युवा कल्याण विभाग को पत्र जारी किया जा चुका है। अप्रेल माह में इसका पहला आयोजन किया जाएगा। खेलो इंडिया के इस आयोजन में रिटायर्ड खेल शिक्षकों काे भी शामिल किया जाएगा। जो खेल के साथ-साथ बुजुर्ग खिलाड़ियों को प्रशिक्षण भी देंगे। इसके लिए ब्लाक लेवल पर ऐसे बुजुर्ग खिलाड़ियों की भी खोज शुरु की जा रही है,जो प्रतियोगिता में शामिल होकर अपने प्रतिभा का कौशल दिखाना चाहते हैं।
खेल के लिए तैयारी शुरू कर दी गई है
खेलो इंडिया के तहत प्रतियोगिताएं शुरु की गई है। इसमें पहले ओपन गेम्स व स्कूली बच्चों की प्रतियोगिताएं आयोजित की गई थी। अब पूर्व खेल कोच व खिलाड़ियों के बीच भी प्रतियोगिताएं आयोजित की जाएगी। इसके लिए तैयारी शुरु कर दी गई है। आने वाले समय में यह काफी दिलचस्प भी रहेगा। अजय त्रिवेदी, सहायक संचालक, खेल एवं युवा कल्याण विभाग
प्रचार-प्रसार के साथ ही तैयार की जाएगी सूची
खेलो इंडिया के इस विशेष गेम्स के लिए प्रचार-प्रसार भी तेजी से किया जाएगा। इसके लिए खेल विभाग व शिक्षा विभाग के संबंधित कोच व शिक्षकों को जिम्मेदारी सौंपी जाएगी। ये शिक्षक प्रसार के दौरान ही ऐसे खिलाड़ियों की सूची तैयार करेंगे। इसके बाद सभी ब्लाकों में ट्रायल के बाद जिला स्तरीय प्रतियोगिता में उम्र दराज खिलाड़ियों को शामिल किया जाएगा। ट्रायल से पहले ऐसे खिलाड़ियों का प्रशिक्षण सत्र भी स्थानीय खेल प्रशिक्षकों द्वारा आयोजित किया जाएगा। फिलहाल इस पर भी फोकस किया जा रहा है।
आने वाले समय में नेशनल लेवल में कर सकेंगे प्रदर्शन
खेलों इंडिया के प्रतियोगिताओं में अब तक युवाओं व स्कूली बच्चों को शामिल किया जाता रहा है। पहली दफे बुजुर्ग खिलाड़ियों व पूर्व खेल प्रशिक्षकों को शामिल कर इनका चयन नेशनल लेवल तक किया जाएगा। इसके अलावा इन खिलाड़ियों से खेल की बारीकी, स्टेमिना बनाए रखने सहित अन्य टिप्स भी नए खिलाड़ियों को दिया जाएगा। जानकारी मुताबिक प्रतियोगिता में हर ब्लाक से कम से कम 12-12 बुजुर्ग खिलाड़ियों को प्रतियोगिता में शामिल किया जाएगा। बताया गया कि इसके लिए प्रशासनिक स्तर पर तैयारी की जा रही है।
पहले दफे खिलाड़ियों के लिए ऐसा प्रयोग
प्रतिभा का प्रदर्शन
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva